FI
C 112/2
Euroopan unionin virallinen lehti
27.3.2023
V (Ilmoitukset)
TUOMIOISTUINKÄSITTELYYN LIITTYVÄT MENETTELYT
UNIONIN TUOMIOISTUIN Unionin tuomioistuimen tuomio (kymmenes jaosto) 9.2.2023 – Euroopan komissio v. Slovakian tasavalta (Asia C-342/21) (1) (Jäsenyysvelvoitteiden noudattamatta jättäminen – Ympäristö – Direktiivi 2008/50/EY – Ilmanlaatu – 13 artiklan 1 kohta ja liite XI – Järjestelmällinen ja jatkuva typpidioksidin (NO2) raja-arvojen ylittäminen Slovakian tietyillä alueilla ja tietyissä taajamissa – 23 artiklan 1 kohta – Liite XV – ”Mahdollisimman lyhyt” raja-arvojen ylityksen kesto – Asianmukaiset toimenpiteet) (2023/C 112/02) Oikeudenkäyntikieli: slovakki Asianosaiset Kantaja: Euroopan komissio (asiamiehet: R. Lindenthal ja M. Noll-Ehlers)
Vastaaja: Slovakian tasavalta (asiamies: S. Ondrášiková)
Tuomiolauselma 1) Slovakian tasavalta ei ole noudattanut ilmanlaadusta ja sen parantamisesta 21.5.2008 annetun Euroopan parlamentin ja neuvoston direktiivin 2008/50/EY
— 13 artiklan 1 kohdan, luettuna yhdessä direktiiviin liitteen XI kanssa, mukaisia velvoitteitaan, koska mikrohiukkasiin (PM10) sovellettava päivittäinen raja-arvo on järjestelmällisesti ja jatkuvasti ylittynyt vuodesta 2005 vuoden 2019 loppuun saakka vuotta 2016 lukuun ottamatta alueella SKBB01, Banská Bystrican alue, ja vuosia 2009, 2015 ja 2016 lukuun ottamatta taajamassa SKKO01.1, Košice, eikä
— 23 artiklan 1 kohdan toisen alakohdan, luettuna yhdessä direktiivin liitteen XV kanssa, mukaisia velvoitteitaan kyseisellä alueella ja alueella SKKO02, Kosičen alue, koska se ei ole sisällyttänyt ilmanlaatusuunnitelmiinsa asianmukaisia toimenpiteitä, jotta tämän raja-arvon ylityksen kesto jää mahdollisimman lyhyeksi.
2) Slovakian tasavalta velvoitetaan korvaamaan oikeudenkäyntikulut.
(1)
EUVL C 278, 12.7.2021.